Y.B. TUAN MOHD SANY BIN HAMZAN: terima kasih Speaker. Bolehkah Banting bersetuju dengan saya jika kita di Negeri Selangor ini, kita memberikan pendidikan politik kepada masyarakat sebab saya tengok hari ini, sebab tugas kita sebagai wakil rakyat ini, sebenarnya adalah untuk kita menggubal dasar ataupun undang-undang. Tetapi hari ini masyarakat boleh kita katakan mereka menganggap kita ini buat kerja macam Ketua Kampung. Kita juga buat kerja macam Ahli Majlis, ini satu kesilapan kefahaman masyarakat terhadap kita pada hari ini sedangkan kita tahu, dia tak ada salah tetapi pada saya sebab kita ada pengasingan kuasa di situ, kalau kita tengok di Negara kita ini mengamalkan pengasingan kuasa, dia ada kuasa perundangan eksekutif dan juga kehakiman. Jadi sebab apa saya nampak masyarakat pada hari ini sepatutnya sebab saya pernah berkunjung ke negara Indonesia, kita pernah bertemu dengan kawan-kawan, teman-teman kita yang menjadi Ahli Parlimen di sana, mereka pun menceritakan semasa Sidang Parlimen mereka menyatakan mereka tak berani balik kawasan kerana masa Sidang Parlimen, mereka balik ke kawasan mereka akan dimarahi oleh pengundi. Sebab pada mereka, Ahli-Ahli Parlimen ini mereka kena duduk di Parlimen, kena berbahas di Parlimen dan kerja untuk tengok longkang, untuk tengok parit ini, kita ada maksudnya Pihak Berkuasa Tempatan, maksudnya kita ada JKR, kita ada JPS, kita ada PBT untuk melihat perkara-perkara begini, jadi soal berkaitan dengan ini sepatutnya masyarakat kita, rakyat kita, pengundi kita diberikan pendidikan politik supaya mereka tahu perbezaan peranan Ahli Majlis, peranan Ketua Kampung, peranan Ahli Parlimen dan juga peranan Ahli Dewan Undangan inilah kalau minta Banting boleh bagi komen.
Saya setuju dengan apa yang dilontarkan oleh Y.B. TUAN LAU WENG SAN : Taman Templer. Taman Templer dahulu juga merupakan salah seorang Ahli Majlis, saya kira saya Yang Berhormat Tuan Speaker saya mungkin Tuan Speaker dengan rakan- rakan yang dipilih menjadi ADUN pada penggal tahun 2008, kami adalah antara spesies ADUN yang tidak berasal daripada kumpulan Ahli Majlis. Spesies ADUN, ramai di sini saya rasa pernah jadi Ahli Majlis. Saya tidak dan ramai lagi yang bukan. Jadi pandangan dan juga pemerhatian saya adalah mirip kepada apa yang dilontarkan oleh Taman Templer, walaupun dia adalah spesies Ahli Majlis sebelum itu. Tetapi apa-apa pun sekali saya kira ia itulah perbezaannya di mana sekarang kita lihat kalau apa ini lebih-lebih lagi dalam situasi sekarang Parlimen 111 lawan 109, Ahli Parlimen kenalah lagi duduk dalam sidang parlimen dengan lebih kerap. Jadi Tuan Speaker, apa yang saya nak lontarkan di sini ialah memang kita kena bagi pendidikan kepada orang ramai di luar, tetapi pada
masa yang sama kita juga perlu menerima realiti bahawa persepsi orang ramai ialah begitu. Tetapi apa pun sekali kita juga perlu menerangkan kepada orang ramai dan juga kita perlu tahu bahawa kekuatan dan juga, kekuatan kita sebagai ADUN bukan di PBT kerana kita tidak mempunyai masa dan juga tenaga kudrat dan sumber yang mencukupi untuk berurusan dengan semua perkara dalam PBT. Itu sebabnya di sini saya terus terang berkata saya kurang setuju dengan Jeram. Jeram selalu berkata kita kena dimasukkan dalam PBT, saya rasa tidak mungkin ADUN boleh mengambil bahagian dalam semua urusan PBT. ADUN tidak boleh, tidak mungkin akan ada masa untuk menghadiri semua mesyuarat dalam PBT. Saya menceritakan pengalaman saya, dahulu saya menjadi ADUN di Kampung Tunku, Majlis Bandaraya Petaling Jaya. Jarang sekali saya menghadiri Mesyuarat Jawatankuasa OSC, Infra dan sebagainya. Jarang sekali, kecuali ada isu kritikal yang melibatkan kawasan saya yang mana saya perlu hadir untuk memberi input atas izin Datuk Bandar ataupun YDP, saya akan memberi pendapat saya, tetapi selebihnya saya amat bergantung pada Ahli Majlis untuk melaksanakan tugas mereka ataupun apa yang kita putuskan secara kolektif. Jadi saya rasa itu adalah sangat penting. Tetapi sekiranya ada di kalangan Ahli Majlis yang mungkin sedikit independent, sedikit bebas, kalau ada perkara yang sebegini berlaku, maka ia mungkin akan memberi sedikit sebanyak kesan kepada prestasi parti di situ. Saya tidak ada satu jawapan yang lengkap bagaimana kita boleh mengatasi masalah ini, tetapi apa yang saya ingin berkongsi ialah akhirnya nanti kita masih amat bergantung kepada institusi Ahli Majlis untuk mengatasi masalah ini. Ya.